HOOLEKOGU KOOSOLEKU PROTOKOLL 1-8.3/1

Lindi 19.10.2021

Koosolek toimus Zoomi keskkonnas, algas kell 18.00, lõppes kell 18.45

Koosolekut juhatas Annely Kingo

Protokollis Sülvi Kaljurand

* Koosolekust võtsid osa hoolekogu liikmed: Priit Annus, Annely Kingo, Sülvi Kaljurand, Kärt Jürgens, Alice Siimann, Kaisa Tõniste, Merle Timmo, Andres Eeskivi
* Koosolekul osales: kooli direktor Ulla Orgusaar

Läbirääkimised päevakorra suhtes.

OTSUSTATI kinnitada järgmine päevakord:

1. Hoolekogu koosseisu kinnitamine ning esimehe ja protokollija valimine
2. Õppetöökorraldus 2021/2022. õppeaastal
3. Huviringide töö 2021/2022. õppeaastal
4. Lasteaia töökorraldus 2021/2022. õppeaastal
5. Hoolekogu osalusega üritused uuel õppeaastal ning aastatööplaani kinnitamine 2021/2022.õppeaastaks
6. Üldtööplaani kinnitamine 2021/2022. õppeaastaks
7. Arengukava tutvustamine ja kinnitamine
8. Jooksvad küsimused
9. **Hoolekogu esimehe ja protokollija valimised ning koosseisu kinnitamine**

KUULATI: Hoolekogu koosseisu kuuluvad sel aastal :

1. 1. klassi esindajana Andres Eeskivi
2. 2. klassi esindajana Annely Kingo
3. 4. klassi esindajana Merle Timmo
4. Päikeserühma esindajana Alice Siimann
5. Vikerkaarerühma esindajana Kaisa Tõniste
6. Lasteaiaõpetajate esindajana Kärt Jürgens
7. Kooli õppenõukogu esindajana Sülvi Kaljurand
8. Omavalitsuse esindajana Audru osavalla juhataja Priit Annus

Kuulati ettepanekut jätkata hoolekogu esimehe kohal Annely Kingo´l

OTSUSTATI: Poolthäälteenamusega valiti esimeheks Annely Kingo

KUULATI: Annely Kingo tõstatas küsimuse hoolekogu koosolekute protokollija suhtes.

OTSUSTATI: Koosolekuid protokollib Sülvi Kaljurand.

1. **Õppetöökorraldus 2021/2022. õppeaastal**
2. 1.klass 7 õpilast klassijuhataja õp Kadri Tamberg
3. 2.klass 8 õpilast klassijuhataja õp Sülvi Kaljurand
4. 4.klass 9 õpilast klassijuhataja õp Maret Kampus-Külm

 kokku 24 õpilast

inglise keel õp Kertu Vebel

muusika õp Anne Paiste

liikumisõpetus õp Kaie Seger

logopeed õp Õie Tornius

psühholoog/sots.pedagoog Gädy Rohelsaar

kooliõde Kristiina Männimets

pikapäevarühm Kirstin Riives

Huviringid 2021/2022. õppeaastal

Lauluring juhendaja Anne Paiste

Kunstiring juhendaja Marina .Tubala

Robootika juhendaja Kadri Tamberg

Liiklusring 1.kl juhendaja Kadri Tamberg

Merebioloogia juhendajad Maret Kampus-Külm/Jüri Tenson

Inglise k ring 1.kl juhendaja Kertu Vebel

Draamaring juhendaja Maret Kampus-Külm

Kokandus juhendaja Kirstin Riives

Flygrossing juhendaja Anu Vahter

Loovmängude ring juhendaja Kristel Närep

Koorilaul juhendaja Anne Paiste

KUULATI: Ulla Orgusaar: Seoses covid-i teemaga on olukord keeruline, palju probleeme on õhus. Ootame stabiliseerumist. Koolilapsed on hetkel distantsõppel (15.10-22.10) ja seejärel vaheajal. Info kolme inimese haigestumise ja lähikontaktsete kohta saatsin Terviseametile. Lähikontaktsed peavad nüüd ennast jälgima, et ei nakatuks. Nakatunuid on nii laste kui ka õpetajate seast. Probleemiks on ka mittevaktsineeritud õpetajad. Kahju on tõdeda, et on tekkinud mingi trots vaktsineerimise nõude vastu.

Positiivne info on see, et koolil on 10 000 eurot, mida saab kasutada „Liikuma kutsuva kooli“ raames. Panime kokku meeskonna koosseisus Ulla Orgusaar, Kristel Närep ja Kaie Seger, kellega vaatasime üle kõik tegevused, mis me teeme praegu, et lapsed rohkem liiguksid nii koolis kui lasteaias ja mida veel 3 aasta jooksul võiks teha, et see kõik järjest paraneks. Ühe ettepanekuna, mille peale see 10 000 eurot kulutada ja mõeldes selle peale, et laste toolid klassides on väga lapsevaenulikud, rasked ja kobakad, nendel on väga väsitav istuda, leidsin toolid, mis toetavad õpilase keha ja hoiakut, ta saab liigutada ennast tunni ajal mugavalt tooli peal niimoodi, et toetab kogu skeletti ja kogu keha. Need toolid tuleksid siis kõikidesse klassidesse lastele. Lasteaia poole pealt ostaks mänguväljakule ronimiseks ämblikuvõrgu, mis läheb koonuseks kokku. See soodustaks laste aktiivsemat liikumist. Üldist värskendust vajaks kogu mänguväljaku atraktsioonid. Majakas tuleb remontida. Kuna nüüd on meil ka sõimerühm, siis neile hetkel puuduvad eakohased atraktsioonid. Kõik on nende jaoks liiga kõrged ja suured, ka kiiged.

1. **Huviringide töö 2021/2022. õppeaastal**

OTSUSTATI: uuel õppeaastal toimuvad järgmised huviringid: robootikaring, merebioloogia, draamaring, lauluring, inglise keele ring esimesele klassile, kunstiring, liiklusring, kokandusring, loovmängude klubi, koorilaul ning jätkab ka flygrossing.

1. **Lasteaia töökorraldus 2021/2022. õppeaastal**

KUULATI: Ulla Orgusaar rääkis hetkeolukorrast lasteaia rühmade täituvusest ja õpetajatetöö korraldusest. Lasteaias on 3 rühma kokku 50 lapsega. Täna oli kohal 3 last 3 rühma peale. Need õpetajad, kes saavad tööl olla, kes ei ole lähikontaktsed ega haiged ega oma haige lapsega kodus, neid on 4 õpetajat, kes saavad oma tööaega niimoodi jagada. Kellel väga vaja, see saab oma lapse ikka lasteaeda tuua, seda keeldu ei ole.

1. **Hoolekogu osalusega üritused uuel õppeaastal**

KUULATI: Annely Kingo tutvustas Lindi LAAK traditsioone uutele liikmetele. Üritustest hoolekogu korraldada on 1. advendi kontsert - ürituse organiseerimine ning kingituste valmistamine. Sellel aastal peaks see toimuma 28. novembril. Vallalehte kuulutust ei tea panna, kasutame teadetetahvleid, kui sündmuse toimumine kindlamaks saab

OTSUSTATI: Ürituse toimumisega seotud üksikasju arutame novembri alguses.

1. **Üldtööplaani kinnitamine 2021/2022. õppeaastaks**

KUULATI: Ulla Orgusaar tutvustas kooli üldtööplaani 2021/2022. õppeaastaks

OTSUSTATI: Hoolekogu on üldtööplaaniga tutvunud ja kinnitab selle.

1. **Arengukava tutvustamine ja kinnitamine**

KUULATI: Ulla Orgusaar tutvustas Lindi Lasteaed-Algkooli arengukava aastateks 2022‑2026.

OTSUSTATI: kinnitada Lindi Lasteaed-Algkooli arengukava aastateks 2022-2026

1. **Jooksvad küsimused**

KUULATI: Priit Annus tutvustas ettevõtmist, et hakatakse konstrueerima maanteed Lindi metsa vahele Potsepa teeristist kuni Nurme mäeni. Meie soov on, et teelõigul Aiandi teest kuni Nurme mäeni tehtaks ka kergliiklustee, et nimetatud teelõigul oleks bussipeatusesse jõudmine ohutum. Uuendatakse teekate, bussipeatused, mahasõidud. Koos kergliiklustee valgustusega saab valgustatud ka bussipeatus.

Annely Kingo Sülvi Kaljurand

koosoleku juhataja protokollija